Βέβαια, ξεχνάμε συχνά πως το Σύνταγμα της Επιδαύρου όριζε ως πολίτες του αρτισύστατου (και μη αναγνωρισμένου ακόμα σύμφωνα με το διεθνές δίκαιο) ελληνικού κράτους τους "πιστεύοντας εις Χριστόν". Για ποιό λόγο αυτός ο ορισμός; 1. Για να συμπεριλάβει τους πάρα πολλούς τότε αρβανιτόφωνους Ορθόδοξους, που δεν είχαν όμως διαφορετική εθνοτική συνείδηση από τους ελληνόφωνους Ορθόδοξους. 2. Για να συμπεριλάβει τους Ρ/καθολικούς των Κυκλάδων, γι' αυτό και το Σύνταγμα δεν μιλούσε για μέλη της Ανατολικής Εκκλησίας, αλλά γενικά για χριστιανούς.